**Gaudyk būdvardį!**

Pamokos planas

**Pamokos vieta:** Pupio kvartalas
**Klasė:** 5 klasė
**Temos bendrojoje programoje:**

* „Mokausi apibūdinti ir aprašyti“
* „Įvardiju daiktus ir juos apibūdinu“
* „Kalbos pažinimas: žodžių daryba, morfologija“

**Mokymosi uždaviniai:**

 Atpažinti būdvardžius ir jų funkciją kalboje.

 Kūrybiškai vartoti būdvardžius aprašant aplinką.

 Dirbti grupėse, bendradarbiauti, naudoti skaitmeninį įrankį (Padlet).

 Reflektuoti savo mokymąsi ir įsivertinti.

**Pasiekimai (pagal BP):**

* **D2.1.3 –** Skiria žodžius, reiškiančius daiktų, požymių pavadinimus.
* **C1.3.3 –** Aprašo gerai žinomą objektą.
* **A2.1.3 –** Dalyvauja pokalbiuose, taiko komunikacijos strategijas.
* **B2.8.3 –** Naudodamasis pagalba, vartoja mokymosi turinyje numatytas sąvokas.

**Kompetencijos:**

* Pažinimo
* Kūrybiškumo
* Skaitmeninė
* Socialinė ir emocinė
* Komunikavimo

**Pamokos klausimas:** kaip žodžiais galime praturtinti ir pagyvinti aplinkos paveikslą?

**Sudominimas:** pamoką pradedame Paupio kvartale, stebėdami aplinką ir klausdami: „Kaip žodžiais galime praturtinti ir pagyvinti aplinkos paveikslą?“ Mokytojas pateikia pirmuosius pavyzdžius su būdvardžiais, pavyzdžiui, „žalias suoliukas“, „įdomi skulptūra“, ir paskatina mokinius ieškoti daugiau.

**Pamokos eiga**: mokiniai poromis pasirenka objektus, fotografuoja juos ir kuria aprašymus vartodami kuo daugiau būdvardžių. Visi aprašymai ir nuotraukos įkeliamos į Padlet lentą, o vėliau pristatomos klasei, aptariant kūrybiškiausius ir taikliausius būdvardžius.

 **Refleksija:** pamokos pabaigoje vyksta refleksija: mokiniai dalinasi, kas labiausiai patiko, ką išmoko ir kaip gali pritaikyti žinias ateityje. Užpildomas įsivertinimo lapelis, kuriame mokiniai įvardina savo pasiekimus ir atradimus.

**Vertinimas**

**Formuojamasis vertinimas:**

* Stebėjimas darbo metu.
* Grįžtamasis ryšys pristatymų metu.
* Refleksija ir įsivertinimo anketos.

**Apibendrinamasis vertinimas:**

* Įvertinama „Padlet“ įrašų kokybė: ar paminėtas objektas, ar pateikti būdvardžiai, ar aprašymas rišlus.
* Vertinami įsitraukimas ir komandinis darbas.

**Pamokos planas**

|  |  |  |  |
| --- | --- | --- | --- |
| **Laikas** | **Etapas** | **Veikla** | **Priemonės** |
| 3 min. | Sudominimas | Klausimai apie aplinką, pirmieji pavyzdžiai apie būdvardžius. | Mokytojo pasakojimas, pavyzdžiai. |
| 7 min. | Teorija trumpai | Kas yra būdvardis? Mokytojo paaiškinimai, diskusija su klase. | Mokytojo paruošti pavyzdžiai. |
| 15 min. | Praktinė veikla – „Gaudyk būdvardį!“ | Poromis ar mažomis grupėmis mokiniai fotografuoja objektus ir aprašo juos būdvardžiais, įkelia į Padlet. | Padlet lenta. |
| 10 min. | Grupių pristatymai ir aptarimas | Grupės pristato savo aprašymus, aptariami būdvardžiai. | Padlet lenta, mokytojo moderavimas |
| 5 min. | Refleksija ir įsivertinimas | Aptariami pasiekimai, užpildomi įsivertinimo lapeliai. | Įsivertinimo lapai. |

**Namų darbai**

Kūrybinė užduotis:
Išsirink mėgstamiausią būdvardį iš pamokos ir parašyk apie jį trumpą aprašymą: kur jis tiktų, kada galėtum pavartoti.

**Sėkmės!**